Juhana II (Kastilia)

pienoiskuva|Juhana II:n hautamonumentti  Santa María de Miraflorèsin kartusiaaniluostarin kirkossa Burgosissa
Juhana II Kastilialainen (esp. Juan II de Castilla); (6. maaliskuuta 1405 San Ildefonson kuninkaallisen luostarin palatsi, Toro, Zamora – 20. heinäkuuta 1454 Valladolid) oli Kastilian kuningas vuosina 1406–1454.O´Callaghan, s. 681O´Callaghan, s. 536 

 Suku 
Juan oli isänsä Henrik III:n kuollessa alle 2-vuotias, ja alaikäisyyden aikana sijaishallitsijoina toimivat hänen äitinsä Catalina de Lancaster ja setänsä, prinssi Ferdinand I, josta tuli Aragonian kuningas vuonna 1412.O´Callaghan, s. 541 Catalina oli hallitsijana kuolemaansa vuoteen 1418 saakka. Juhana julistettiin vuonna 1419 täysi-ikäiseksi ja kykeneväksi itse hallitsemaan.O´Callaghan, s. 550

 Kuningas 
Hallitsijana Juhana oli heikko ja tahdoton, ja koko hänen hallituskauttaan leimasi epäjärjestys ja vallanhimoisten valtionhoitajien keskenäinen kamppailu. Tärkein näistä oli Álvaro de Luna, joka vakaasti hallitsi kuninkaan mieltä ja tahtoaO´Callaghan, s. 553 ja kiisti Ferdinandin poikien vaikutuksen Kastiliassa. Tämä johti aatelisten välisiin ryhmittymätaisteluihin, joiden aikana Luna rikastui ja tukijansa rikastuivat. 

Vaikka Luna ajettiin välillä pois hovista, hän sai pian palata, sillä kuninkaan omat hallitsemisyritykset syöksivät maan sekasortoon.O´Callaghan, s. 554 Kastilian ylimystö kuitenkin tuki Lunaa, joka solmi vuonna 1430 viisivuotisen rauhansopimuksen Aragonian kanssa ja Juhana II johti sen jälkeen sotaa Granadan emiraattia vastaanO´Callaghan, s. 555 kukistaen muslimit Higueruelan taistelussa vuonna 1431. Juhana II eristi poikansa, tulevan Henrik IV:n,  Segoviaan, mikä synnytti uusia kilpailuja. Hän ja Luna kukistivat toisinajattelijat Olmedon taistelussa vuonna 1445.

Vuonna 1447 kansleri Álvaro de Luna suostutteli leskeksi jääneen Juhanan menemään naimisiin Portugalin prinsessa Isabellan kanssa, joka pian asettui vastustamaan häntä. Juhana ei itse kyennyt vastustamaan voimakasta kansleriaan, mutta kuningatar Isabella Portugalilainen sai aikaan Lunan pidätyksen ja teloituksen vuonna 1453.O´Callaghan, s. 565 Lunan juoniteltua murhaa tilanne kääntyi, ja vuonna 1453 Juhana II suostuteltiin pidättämään ja teloituttamaan suosikkinsa. Hän osoittautui kykenemättömäksi hallitsemaan yksin. 

Häntä pidettiin kuitenkin sivistyneenä miehenä ja runoilijoiden suojelijana. Juhana II:n hallituskaudella oppineisuuden elpyminen vaikutti hovin ja aateliston kulttuuriin. Kuningas suojeli runoilija Juan de Menaa ja kannusti muita kirjailijoita.

 Avioliitot ja perilliset 
Juhana avioitui ensimmäisen kerran 4. elokuuta 1420 serkkunsa Maria de Aragonin (1403–1445) kanssa, joka oli Aragonian kuningas Ferdinand I:n ja kreivitär Leonor de Alburquerquen tytär. Hänen veljiään olivat Aragonian kuningas Alfonso V ja Juhana II, hänen sisarensa Leonor de Aragon avioitui Portugalin kuningas Edvard I:n kanssa. 

Heille syntyivät lapset:

 Caterina, Asturian prinsessa (5. lokakuuta 1422 – 17. syyskuuta 1424), kuoli alle 2-vuotiaana
 Eleanor, Asturian prinsessa (10. syyskuuta 1423 – 22. elokuuta 1425), kuoli alle 2-vuotiaana
 Henrik IV Kastilialainen (5. tammikuuta 1425 – 11. joulukuuta 1474), avioitui (1) vuonna 1440 Navarran kuningatar Blanka II:n kanssa; vuonna 1453 paavi Nikolaus V myönsi Henrikille avioeron. Avioitui (2) vuonna 1455 Portugalin prinsessa Joana de Portugalin kanssa; heille syntyi tytär Juana.
 infanta Maria (n. 1428 – n. 1429), kuoli alle vuoden ikäisenä

Juhana avioitui toisen kerran 22. heinäkuuta 1447 häntä yli 20 vuotta nuoremman pikkuserkkunsa serkun, Portugalin prinsessa Isabellan kanssa (1428–1496), joka oli konnetaabeli João, Condestável de Portugalin ja tämän veljentytärpuolen Isabel de Barceloksen tytär.

Heille syntyivät lapset:

 Isabel I de Castilla (22. huhtikuuta 1451 – 26. marraskuuta 1504), avioitui Aragonian kruununperijä Ferdinand Katolilaisen kanssa, hänestä tuli Kastilian kuningatar omalla oikeudellaan (suo jure) ja yhdisti Aragonian kuningaskunnan Kastilian kanssa.
 Alfonso, Asturian prinssi (17. marraskuuta 1453 – 5. heinäkuuta 1468), kapinoi velipuoltaan Kastilian Henrik IV:tä vastaan; kuoli äkilliseen kuumeeseen, ehkä luonnollisista syistä (rutto) tai kenties myrkytykseen.

 Perintö 
Juhana II kuoli 20. heinäkuuta 1454 ja jätti maansa hallinnon raunioiksi ja kansan jakautuneeksi.O´Callaghan, s. 566 Kuninkaaksi hänen jälkeensä nousi vanhin poika Henrik IV (1454–1474), heikko hallitsija, jonka taustalla hääri Juan Pacheco, joka näki itsessään Lunan työn jatkajan.O´Callaghan, s. 563 Hänen tyttärensä Isabella tuli seuraavaksi Kastilian hallitsijaksi vuonna 1474.

Lähteet

Viitteet

Luokka: Kastilian kuninkaalliset
Luokka:Vuonna 1405 syntyneet
Luokka:Vuonna 1454 kuolleet